מכופף הבננות
הידעתם מה מתרחש בכל הבוסתנים; בלילה בו שותקים הצרצרים והתנים?; מופיע לו פתאום מאי משם או אי מזה; אפס איזה מן גמד ענק, אני חושב כזה; השד יודע איזה שד אותו כל כך מריץ; לכל המשמשים ניגש הוא ועושה חריץ; בכל התפוזים הוא מנקב נקבוביות; ובפירות הנגועים הוא שם רקבוביות; אבל יותר מכל אוהב הוא לכופף בננות; מכופף הבננות...; אבטיחים הרי ראיתם בצדי דרכים; עכשיו אתם יודעים מי מסמן את הפלחים; תודו שככה לא היה בכלל נראה פלפל; לולא מיודענו הזריז גם בו טיפל; זה הוא אשר מושך את הפטמות בלימונים; אה, נו, תנחשו מה הוא עושה לרימונים; אני צריך לומר לכם, כמעט חטפתי שוק; כשרק שמעתי מה שהוא עושה לארטישוק; אבל יותר מכל אוהב הוא לכופף בננות; מכופף הבננות...; לראות אותו אפשר עם איזה אינפרא צעיר; אם כי מה שרואים זה רק הפס שהוא משאיר; תרד אל הבננות, אם אתה לא מפונק; ושם, אומרים, אולי תוכל לשמוע את הקנאק; הוא את כל התפקיד הזה עתיר המעשים; ירש מאבותיו הנפילים הננסים; מהם למד הוא טריקים מדי לילה בלילו; אבל כיפוף בננות זאת ההברקה שלו; אבל יותר מכל אוהב הוא לכופף בננות; מכופף הבננות...; 